Diari Oficial de la Generalitat Valenciana


Sumari del DOGV 9112, del 22-06-2021 (2021/6863)

Extracte de la Resolució de 10 de juny de 2021, del director general de l'Institut Valencià de la Joventut, per la qual es convoquen les ajudes a associacions juvenils i entitats prestadores de serveis a la joventut amb àmbit d'actuació a la Comunitat Valenciana per a l'any 2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9112

Data del DOGV
:   22-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6863


Data del document
:   10-06-2021

Organisme emissor
:   Institut Valencià de la Joventut

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 10 de juny de 2021, del director general de l'Institut Valencià de la Joventut, per la qual es convoquen les ajudes a associacions juvenils i entitats prestadores de serveis a la joventut amb àmbit d'actuació a la Comunitat Valenciana per a l'any 2021. [2021/6863]  
BDNS (identif.): 569521.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions:  
http://www.pap.minhap.gob.es/bdnstrans  
  
Primer. Beneficiaris  
Podran sol·licitar les subvencions les associacions juvenils i entitats prestadores de serveis a la joventut amb àmbit d'actuació en la Comunitat Valenciana, inscrites en el Cens d'associacions juvenils i entitats prestadores de serveis a la joventut de la Comunitat Valenciana.  
  
  
Segon. Objecte  
Les ajudes que es convoquen estan destinades a finançar les despeses corrents i de personal del Programa general d'activitats a desenvolupar durant l'any 2021, que no hagen sigut subvencionades ni sol·licitada la subvenció en l'exercici 2020, de les associacions juvenils i entitats prestadores de serveis de joventut, amb àmbit d'actuació a la Comunitat Valenciana.  
  
Tercer. Bases reguladores  
Les bases de la convocatòria d'aquestes subvencions estan publicades en el Diari Oficial de la Generalitat Valenciana número 7921, de 21 de novembre de 2016.  
  
Quart. Import  
Aquesta convocatòria està dotada amb un import de 700.000 euros, de conformitat amb el que es preveu per la Llei de pressupostos de la Generalitat Valenciana de 2021.  
  
Cinqué. Termini de presentació de sol·licituds  
El termini de presentació de sol·licituds serà d'un mes comptat a partir de l'endemà de la publicació de la present resolució en el Diari Oficial de la Generalitat Valenciana.  
  
Sisena. Altres dades  
La sol·licitud s'haurà d'efectuar en el model d'instància que figura annex a la CSV:I7SDKG27:TV68QZYH:BBVC2855 URL de validación https://www.tramita.gva.es/csv-front/index.faces'cadena=I7SDKG27:TV68QZYH:BBVC2855 resolució de convocatòria i es presentarà exclusivament de manera telemàtica en l'URL https://www.gva.es/va/inicio/procedimientos'id\_proc=221&version=amp.   
Els models de formularis i d'annexos es troben en l'URL de la sol·licitud esmentada.  
La documentació a aportar és la prevista en el punt sisé de la resolució de convocatòria.  
La valoració de les sol·licituds es realitzarà conforme amb els criteris establits en l'article 6 de l'annex II de l'Ordre 19/2016, de 16 de novembre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió d'ajudes en matèria de joventut.  
El procediment de concessió d'aquestes ajudes serà el de concurrència competitiva, de manera que l'import de la línia de subvenció es distribuirà de manera proporcional a la puntuació obtinguda pels sol·licitants que reunisquen els requisits.  
  
València, 10 de juny de 2021.- El director general de l'Institut Valencià de la Joventut: Jesús Martí Nadal.